3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 549 της 16/29 Ιουν. 1965 (ΦΕΚ Α΄ 124)  Περί συστάσεως προσωρινών υπηρεσιών στεγαστικής αποκαταστάσεως των εκ των σεισμών των μηνών Μαρτίου και Απρ. 1965 πληγέντων πληθυσμών.  ΄Εχοντες υπ’ όψει τας διατάξεις του εδαφ. β΄ της παρ. 3 του άρθρ. 16 του Νόμ. 4467/65 «περί ιδρύσεως κλπ.», την υπ’ αριθ. 619/1965 γνωμοδότησιν του Συμβουλίου της Επικρατείας και την υπ’ αριθ. 379/65 ομοίαν του Α.Σ.Δ.Υ. προτάσει των Ημετέρων επί των Οικονομικών και Κοινωνικής Προνοίας Υπουργών και των επί του Συντονισμού και Δημοσίων ΄Εργων Υφυπουργών, απεφασίσαμεν και διατάσσομεν: ΄Αρθρον μόνον.-1.Επί σκοπώ ταχείας στεγαστικής αποκαταστάσεως, των εκ των σεισμών των μηνών Μαρτίου και Απριλίου 1965 πληγέντων πληθυσμών, συνιστώνται αι κάτωθι προσωριναί υπηρεσίαι: α)Ειδική Υπηρεσία Στεγαστικής Αποκαταστάσεως σεισμοπλήκτων Νήσων Βορείων Σποράδων, με έδραν την Σκόπελον και περιοχήν αρμοδιότητος τας νήσους Σκόπελον και Αλόνησον. [β)Ειδική Υπηρεσία Στεγαστικής Αποκαταστάσεως σεισμοπλήκτων Ολυμπίας, του Νομού Ηλείας, με έδραν την Ανδρίτσαιναν και περιοχήν αρμοδιότητος την περιφέρειαν Ολυμπίας και εκ της επαρχίας Τριφυλίας του Νομού Μεσσηνίας τους οικισμούς: 1)Αγίου Σώστου, 2)Αμπελιώνας, 3)Κακα-λετρίου, 4)Νέδας, 5)Πέτρας, 6)Σκληρού, 7)Στασί-μου και 8)Συρρίζου (Σιρτζίου)]. Βλ. ήδη το κατωτ. Β.Δ. 78/1966. Εκάστη των ως άνω Ειδικών Υπηρεσιών εποπτευομένη απ’ ευθείας υπό του οικείου Νομάρχου και προκειμένου περί της Ε.Υ.Σ.Α.Σ. Ολυμπίας, η έδρα της οποίας υπάγεται διοικητικώς εις τον Νομόν Ηλείας, υπό του Νομάρχου του Νομού τούτου, διαρθρούται ως ακολούθως, περιλαμβάνουσα δύο τμήματα (Κοινωνικής Προνοίας και Τεχνικών Υπηρεσιών) έκαστον των οποίων ασκεί αντιστοίχως τας κατά το άρθρ. 16 παρ. 1 του Νόμ. 4467/65 αρμοδιότητας ως κάτωθι: α)Γραφείον Προϊσταμένου. β)Γραφείον Γραμματείας, Πρωτοκόλλου και Αρχείου. γ)Τμήμα Κοινωνικής Προνοίας διαρθρούμενον εις τα κάτωθι Γραφεία: Γραφείον Προϊσταμμένου. Γραφείον Γραμματείας, Πρωτοκόλλου και Αρχείου. Γραφείον Κρίσεως δικαιούχων. Γραφείον χορηγήσεως αρωγών. Γραφείον Λογιστικόν. δ)Τμήμα Τεχνικών Υπηρεσιών διαρθρούμενον εις τα κάτωθι Γραφεία: Γραφείον Προϊσταμένου. Γραφείον Γραμματείας, Πρωτοκόλλου και Αρχείου. Γραφείον Πολεοδομικών και Αρχιτεκτονικών Μελετών. Γραφείον Στατικών Μελετών και Ελέγχου. 2.Ο Προϊστάμενος εκάστης Ειδικής Υπηρεσίας ασκεί απάσας τας εκ της θέσεώς του αρμοδιότητας ως και τας δι’ ειδικών διατάξεων, εις εκτέλεσιν του Νόμ. 4467/65 ανατεθείσας ή ανατεθησομένας αυτώ υπαγόμενος διοικητικώς υπό τον έλεγχον και την εποπτείαν του οικείου Νομάρχου και εκτελεί τας εντολάς των αρμοδίων Υπουργείων σχετικώς με το έργον της αποκαταστάσεως. Ειδικώτερον: α)Εκδίδει τας αναγκαιούσας διαταγάς και προβαίνει εις τας δεούσας ενεργείας ως και εις την λήψιν των επιβαλλομένων μέτρων των αποσκοπούντων εις την εύρυθμον λειτουργίαν της Υπηρεσίας και εις εκτέλεσιν  του   εφαρμοζομένου  προγράμματος   προς  στεγαστι-   (Αντί της σελ. 280,01(α) Σελ. 280,01(β) Σεισμόπληκτοι Πελοποννήσου 35.Ε.ε.3   850 κήν αποκατάστασιν των σεισμοπλήκτων της περιφερείας του. β)Εποπτεύει και ελέγχει το υπ’ αυτόν πάσης φύσεως τεχνικόν, διοικητικόν, εργατοτεχνικόν και λοιπόν προσωπικόν, εγκρίνει την χορήγησιν εις τούτο αδειών, συμφώνως τη κειμένη Νομοθεσία και υπογράφει τας καταστάσεις μισθοδοσίας, προσθέτων επιδομάτων, οδοιπορικών εξόδων και πάσης φύσεως αποζημιώσεων τούτου, και γ)Καθορίζει δι’ αποφάσεως αυτού λεπτομερώς τας αρμοδιότητας και το αντικείμενον εργασίας εκάστου Γραφείου ως και των υπ’ αυτόν υπαλλήλων αμφοτέρων των Τμημάτων της Υπηρεσίας. 3.΄Απασαι αι δαπάναι λειτουργίας και εξοπλισμού των Υπηρεσιών τούτων βαρύνουν τας δαπάνας του προγράμματος Αποκαταστάσεως των εκ των σεισμών πληγέντων πληθυσμών. Εις τους αυτούς Υπουργούς και Υφυπουργούς ανατίθεμεν την δημοσίευσιν και εκτέλεσιν του παρόντος.   